2019. augusztus 13.

A Henkel frissíti a 2019-es pénzügyi évre vonatkozó kilátásait

# Vegyes teljesítmény az egyre nehezebb piaci környezetben

* **Az Adhesive Technologies kimagasló teljesítményt nyújtott**
* **A Beauty Care az elvárások alatt**
* **A Laundry & Home Care jó üzleti fejlődést ért el**
* **5121 millió euró árbevétel, szinte az előző év szintjén, szervesen -0,4%**
* **EBIT marzs\* 16,5% -on (-1,5 pp), elsőbbségi részvények hozama (EPS)\***   
  **1,43 euró (-9,5%)**
* **Első sikerek a bejelentett, növekedést célzó kezdeményezésekből**
* **Befektetés a növekedésbe és a digitalizálásba**
* **Erős mérleg, jó pénzkezeléssel**

2019 **második negyedévében** a Henkel piaci környezete egyre nehezebbé vált. **Az árbevétel** mind nominálisan mind szervesen gyakorlatilag az előző év szintjén volt. A **korrigált EBIT marzs**, a korrigált EBIT és az **egy elsőbbségi részvények korrigált hozama (EPS)** az előző évi szint alatt maradt.

**2019 első felében** a Henkel enyhén pozitív szerves árbevétel növekedést ért el, miközben az árrés csökkent – összhangban az év elején növekedést célzó beruházások bejelentését követő várakozásokkal.

„A második negyedévi fejleményeket elsősorban a kereslet jelentős visszaesése jellemezte a kulcsfontosságú iparágakban, például az autóiparban. Ez különösen az ipari üzletágunkat érintette. Ennek ellenére az **Adhesive Technologies** üzletágunk erőteljes teljesítményt nyújtott, az árbevétel gyakorlatilag az előző év szintjét érte el, kitűnő EBIT-marzs mellett” – mondta Hans Van Bylen, a Henkel Igazgatóságának elnöke.

„A **Beauty Care** kiskereskedelmi üzletág fejlődése jelentősen elmaradt várakozásainktól. Ennek egyrészt az volt az oka, hogy a fejlemények az érett piacokon, például Észak-Amerikában és Nyugat-Európában, nem voltak kielégítőek, Kínában a kiskereskedelmi üzletágat a folyamatban lévő készletkorrekciók befolyásolták. Ezen felül a marketing- és értékesítési költségek összességében magasabbak voltak. A professzionális üzletág azonban folytatta erős teljesítményét” – kommentálta Hans Van Bylen.

„A **Laundry & Home Care** üzletág jó szerves árbevétel-növekedést ért el. A bejelentett beruházások ellenére a korrigált EBIT-marzs magas szinten maradt. Az újonnan bevezetett innovációk szintén hozzájárultak ezen üzletág általános pozitív fejlődéséhez."

**Befektetések a növekedésbe és a digitalizálásba**

„A romló gazdasági kilátások ellenére folytatjuk **stratégiai prioritásaink** megvalósítását és a bejelentett módon végrehajtjuk a tervezett **növekedést célzó beruházásainkat**. Üzleti tevékenységeink megerősítésére összpontosítunk, és tovább javítjuk versenyképességünket a fenntartható, jövedelmező növekedés elérése érdekében” –

folytatta Hans Van Bylen.

„Ugyanakkor a 2019-es pénzügyi évre vonatkozó kilátásainkban figyelembe vettük a **változó gazdasági környezetet** is."

**A 2019-es pénzügyi év aktualizált kilátásai**

A Henkel nem számít az ipari kereslet növekedésére az év második felében – ellentétben a korábbi várakozásokkal. Ezenkívül várható, hogy a Beauty Care üzletág az év során az eredeti várakozásaink alatt alakul. Ennek fényében a Henkel **frissítette a pénzügyi évre vonatkozó kilátásokat.**

Korábban a Henkel várakozásai szerint a szerves árbevétel-növekedés 2 és   
4% között volt a **Csoport** és **mindhárom üzletág** vonatkozásában. A Henkel most a **Csoport** vonatkozásában 0–2 százalékos szerves árbevétel-növekedésre számít. A Henkel az **Adhesive Technologies** esetében -1 – 1%-os a szerves árbevétel-növekedést vár. A **Beauty Care** területén a Henkel várakozásai szerint a szerves árbevétel-növekedés -2 – 0% lesz. A **Laundry** **&** **Home** **Care** üzletág esetében a Henkel továbbra is a 2 – 4 százalékos tartományban számít szerves árbevétel-növekedésre.

A Henkel továbbra is 16–17 százalékos **korrigált árbevétel-arányos megtérülést** vár el Csoport szinten.

Az **elsőbbségi részvények korrigált hozama** (EPS) tekintetében a Henkel most a közepes és a magas egy számjegyű százalékos sáv alakulását várja az előző év alatt, állandó árfolyamon (korábban: egy számjegyű közepes százalékos tartomány, az előző év alatt, állandó árfolyamon).

**Értékesítés és bevételek alakulása 2019 második negyedévében**

2019 második negyedévében az **árbevétel** 5121 millió euró, szinte annyi, mint az előző év azonos negyedévében volt. Az árfolyamhatások és a felvásárlások/befektetés-megszüntetések hatásainak kiszűrése utáni **szerves** árbevétel kis mértékben negatív, -0,4 %-os tendenciát mutatott. A felvásárlásokból és befektetés-megszüntetésekből származó hozzájárulások mértéke 0,5% volt. A valutahatások -0,5 százalékos negatív eredményt gyakoroltak az árbevételre.

Az **Adhesive Technologies** üzletág -1,2 százalékos, enyhén negatív szerves árbevételt produkált. A **Beauty Care** üzletágban az értékesítés szervesen -2,4 százalékkal maradt el az előző évi azonos negyedév szintjétől. A **Laundry & Home Care** üzletág kedvező, 2,0 százalékos szerves árbevétel‑növekedést könyvelhetett el.

A **feltörekvő piacok** erőteljes, 3,9 százalékos szerves árbevétel-növekedést értek el. Afrika/Közel-Kelet és Latin-Amerika kétszámjegyű növekedést ért el. Az **érett piacokon** -3,2 százalékos negatív szerves árbevétel alakult ki.

A rendkívüli verseny jellemezte piaci környezetben, **Nyugat-Európában** a szerves árbevétel-növekedés negatív, -1,8%-ot mutatott. **Kelet-Európa** 8%-os szerves árbevétel-növekedést ért el. **Afrikában/**a **Közel Keleten** a szerves árbevétel-növekedés 16,5% volt. **Észak-Amerikában** a szerves árbevétel -5,0%-kal csökkent. **Latin-Amerika** 11%-os szerves árbevétel-növekedést ért el. Az **ázsiai-csendes-óceáni térségben** a szerves árbevétel -7,9 százalékkal csökkent.

A **korrigált üzemi eredmény (EBIT)** -8,6 százalékkal csökkent a 2018. évi második negyedévi 926 millió euróról 846 millió euróra.

A **korrigált árbevétel-arányos megtérülés** **(EBIT)** 16,5 százalék volt, -1,5 százalékponttal alacsonyabb az előző évi negyedévnél.

Az **elsőbbségi részvények korrigált hozama** -9,5 százalékkal csökkent a 2018 második negyedévi 1,58 euróról 1,43 euróra. Állandó átváltási árfolyam mellett az elsőbbségi részvények korrigált hozama szintén -9,5 százalékkal csökkent.

A **nettó forgótőke** 6,7 százalékos aránya az árbevétel százalékos arányában kissé meghaladta a 2018 második negyedévi szintet (6,3 százalék).

**Üzletágak teljesítménye**

2019 második negyedévében az **Adhesive Technologies** üzletágban az árbevétel elérte a 2422 millió eurót, és majdnem az előző évi negyedév szintjén volt. **Szervesen** az árbevétel alakulása -1,2 százalék volt. A **korrigált üzemi eredmény** 1,5%-kal nőtt és elérte a 469 millió eurót. A **korrigált árbevétel-arányos megtérülés** jó fejlődést mutatott 2018 második negyedévéhez képest, elérve   
a 19,3 százalékot. Különösen pozitív volt a repülőgépipar számára kidolgozott megoldások alkalmazása, amelyek kétszámjegyű növekedést mutattak a második negyedévben.

A **Beauty Care** üzletágban az **árbevétel,** -2,4 százalékos **szerves** növekedést ért el. Névlegesen az árbevétel -3,2 százalékkal alacsonyabb volt az előző évinél, elérve az 1002 millió eurót. **A korrigált üzemi eredmény** elérte a 122 millió eurót és   
-34,9 százalékkal maradt el 2018 második negyedévi szintjétől. A **korrigált árbevétel-arányos megtérülés** negatív változást mutatott és 12,2 százalékot ért el. A Beauty Care **kiskereskedelemi üzletág** fejlődését befolyásolta az érett piacok gyenge teljesítménye. Ezenkívül a kínai kiskereskedelmi üzletágat a folyamatban lévő készletkorrekciók befolyásolták. Ezen felül a költségek növekedtek a marketingbe és értékesítésbe történő nagyobb beruházások és a magasabb anyagárak miatt. Ezzel szemben a **professzionális üzletág** folytatta sikeres teljesítményét, és ismét erőteljes organikus növekedést ért el.

A **Laundry & Home Care** üzletág jó, 2,0%-os **szerves árbevétel-növekedést** ért el a második negyedévben. A nominális árbevétel 1,3%-al 1666 euróra nőtt, az előző évi negyedévben elért 1644 millió euró után. A **korrigált üzemi eredmény** 279 millió eurós értéke -5,3 százalékkal alulmúlta az előző év negyedévének értékét. 16,8%-kal a **korrigált árbevétel-arányos megtérülés** – a várakozásoknak megfelelően – a 2018 második negyedév szintje alatt maradt. Ezt a fejleményt elsősorban a marketingbe és az értékesítésbe történő nagyobb beruházások, valamint az innovációk elindítása hajtotta, amint azt az év elején bejelentették. Különösen jó volt a fejlődés a Home Care területen, amely rendkívül erős szerves növekedési rátát ért el. Az új Persil négy kamrás kapszulákat számos piacon sikeresen bevezették.

**Üzleti teljesítmény 2019 első felében**

2019 első felében a Henkel 10,1 milliárd euró **árbevételt** realizált, ami 1,1 százalékos növekedést jelent. A szerves árbevétel-növekedés 0,1 százalék volt, amely nem foglalja magában a valutaváltozások és a felvásárlások/befektetés‑megszüntetések hatásait. Az árfolyamhatás 0,4 százalékkal járult hozzá az értékesítéshez.

A **korrigált üzemi eredmény** -7,2 százalékkal csökkent, 1768 millió euróról   
1641 millió euróra.

A **korrigált árbevétel-arányos megtérülés** 16,3 százalék volt, a 2018 első felében elért 17,7% után.

Az **elsőbbségi részvények korrigált hozama** negatív, -8,0 százalékos változást mutatott, és 3,01 euróról 2,77 euróra csökkent. Állandó átváltási árfolyam mellett az elsőbbségi részvények korrigált hozama szintén -8,0 százalékkal csökkent.

Az **Adhesive Technologies** üzletág 2019 első félévében -1,0 százalékos, enyhén negatív szerves árbevételtprodukált. A korrigált árbevétel-arányos megtérülés 18,1% volt (előző év: 18,5 százalék).

A **Beauty Care** üzletágban az árbevétel szerves változása   
-2,3 százalék volt. A korrigált árbevétel-arányos megtérülés 13,5% volt (előző év:   
17,4 százalék).

A **Laundry & Home Care** üzletág erős, 3,3 százalékos szerves árbevétel‑növekedést könyvelhetett el. A korrigált árbevétel-arányos megtérülés 16,9% volt (előző év: 18,2 százalék).

2019. június 30-án a Henkel **nettó pénzügyi helyzete** a következő egyenleget mutatta:   
-2820 millió euró (2018. december 31.: -2895 millió euró) és tovább javult annak ellenére, hogy a második negyedévben körülbelül 800 millió eurós rekord összegű osztalékfizetés történt.

**A fenntartható, jövedelmező növekedés a középpontban**

„Hosszú távú stratégiát folytatunk, egyértelmű prioritásokkal és ambiciózus célokkal. A márkákba, a technológiákba, az innovációkba és a digitalizálásba történő beruházásaink alátámasztják a fenntartható, jövedelmező növekedés iránti elkötelezettségünket” – mondta Hans Van Bylen

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2018-ban 20 milliárd euró árbevételt és 3,5 milliárd euró korrigált üzemi eredményt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Ez a tájékoztatás a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapulnak. A jövőre vonatkozó állításokat olyan és hasonló szavakkal fejezzük ki, mint a „vár”, „szándékozik”, „tervez”, „jósol”, „feltételez”, „vél”, „becsül” és hasonló kifejezések. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Ez a dokumentum - az alkalmazandó pénzügyi beszámolási keretrendszerben nem egyértelműen meghatározva - tartalmazza azokat a kiegészítő pénzügyi intézkedéseket, amelyek alternatív teljesítménymutatók, vagy azok lehetnek (nem GAAP-intézkedések). Ezeket a kiegészítő pénzügyi intézkedéseket nem szabad külön-külön vagy a Henkel nettó eszközeinek, illetve pénzügyi pozícióinak vagy eredményeinek vagy ezek alternatíváinak tekinteni, a konszolidált pénzügyi kimutatásaiban szereplő vonatkozó pénzügyi beszámolási keretrendszer szerint. Más, hasonlóan megnevezett alternatív teljesítménymutatókat jelentő vagy leíró vállalatok eltérő módon számíthatják ki őket.

Ezt a dokumentumot csak tájékoztatási célból bocsátották ki, és nem célja befektetési tanácsadás, vagy értékpapírokra vonatkozó eladási ajánlat, vagy vételi ajánlat kérése.

**Kapcsolat**

**Befektetők & elemzők Sajtó & Média**

**Lars Korinth Lars Witteck**

Tel: +49 211 797 - 1631 Tel: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Mona Niermann Wulf Klüppelholz**

Tel: +49 211 797 - 7151 Tel: +49 211 797 - 1875

Email: [mona.niermann@henkel.com](mailto:mona.niermann@henkel.com) Email: wulf.klueppelholz@henkel.com

**Steffen Nix** **Jennifer Ott**

Tel: +49 211 797 - 6459 Phone: +49 211 797 - 2756

Email: [steffen.nix@henkel.com](mailto:steffen.nix@henkel.com) Email: [jennifer.ott@henkel.com](mailto:jennifer.ott@henkel.com)

A 2019-es pénzügyi jelentés és tovébbi letölthető dokumentum található: [www.henkel.com/press](http://www.henkel.de/presse) [www.henkel.com/ir](http://www.henkel.de/ir)

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)

Henkel Magyarország Kft.

Vállalati kommunikáció